Mohamed Sa’ad Abubakar

Mohamed Sa'ad Abubakar (født 24. august 1956 i Sokoto) er sultan av Sokoto i det nordvestlige Nigeria. Han regnes som åndelig leder for landets muslimer.«Nigeria gets new Islamic leader», BBC News, 2. november 2006.

Abubakar har karriere som militæroffiser og var militærattaché i Pakistan da han ble utpekt til sultan etter at broren, sultan Mohammadu Maccido, døde i en flyulykke sammen med sin sønn og sønnesønn. Han er sønn av sultan Abubakar Sadiq III. Abubakar har tjenestegjort i fredsbevarende oppdrag for Organisasjonen for afrikansk enhet i Tsjad og for Ecowas i Sierra Leone.«From Nigerian soldier to Sultan of Sokoto», BBC News, 2. november 2006.

Sammen med erkebiskop John Onaiyekan er han nevnt som kandidat til Nobels fredspris for sin innsats for å skape fred mellom muslimer og kristne i Nigeria.«Han er årets fredsprisfavoritt», Nettavisen, 5. oktober 2012.

 Referanser 

Kategori:Nigerianske politikere
Kategori:Sultaner
Kategori:Fødsler i 1956
Kategori:Personer fra Sokoto